SUXESTIÓNS Ao 23.3.2025


SUXESTIÓNS:

[image: ]- O evanxeo trata dous temas interesantes: dar froitos e o problema do mal. A historia da figueira foi unha parábola de Xesús para falar da paciencia de Deus esperando que cambiemos. Se levaba 3 anos sen dar froito o normal era cortala. Pero o viñateiro, Deus sempre dá unha nova oportunidade: “Esperemos un pouco máis, talvez dalgún froito”. Doutra banda está a catástrofe aquela de os galileos, cuxo sangue mesturara Pilato coa dos sacrificios que ofrecían. Hoxe vemos unha Europa en guerra, con nenos que saen do seu país, millóns de refuxiados, morte, destrución. Ademais de Ucraína, Gaza. Descubramos a Deus presente non só nos grandes eventos senón tamén nas cousas bonitas que suceden a diario na nosa vida: aí tamén está Deus.

 - Hoxe poderíase enfocar a homilía tamén en torno ao tema da conversión, converterse para non ser estéril, para dar froitos de amor. 

- O evanxeo é fácil de representalo. A primeira parte con 3 nenos con carteis sobre noticias de atentados, desgrazas ou guerras de hoxe. Na 2ª parte presentar o diálogo entre o viñateiro e Xesús. 

- Poderíase pedir aos rapaces que co móbil fagan entrevistas a outros mozos e a persoas maiores. As preguntas: Cres en Xesús? Podes dicirme algo de Xesús? Que cambiou Xesús na túa vida? 

[image: https://2.bp.blogspot.com/-Xa6ngm3KQR8/WQdwPlR4DJI/AAAAAAAAAN4/H8z56aREExITIm2z_yh-zRfbMZRmFgKugCLcB/s1600/tiempo-de-cambiar.jpg]-Tamén se podería partir do xogo da poda: Debuxamos unha árbore con tronco e ramas pero sen follas nin froitos. En cada rama van pegando froitos con nomes de actitudes boas e malas que temos. Logo poñemos en común. Que froitos damos nós na vida? Que facemos mal? Por que se podan as árbores? No debuxo marcamos os froitos malos rodeándoos de cor vermella e o día da confesión témolos en conta. Que tes que cambiar e podar na túa vida? 

- Poderemos facer un xesto baseándonos na 1ª lectura cando Deus chama a Moisés. Explicamos que Deus segue chamando a quen quere. Podemos vestir un neno de anxo e achégase ao micrófono cunha lista de varios nenos, adultos, pais, catequistas etc. Eles ao oír o seu nome por megafonía deben responder como Moisés: “aquí estou” ao se poñer en pé. Deus segue chamando para salvar á humanidade… Deámoslle unha resposta afirmativa. 

- Despois de ler o evanxeo da figueira (Lc. 13, 1-9), debuxamos en cartolinas dúas figueiras secas. Dicímoslles que Deus quere que deamos froitos bos, pero ás veces non os damos. Dámoslles anaquiños de algodón e anaquiños de pape lixa. Eles irán poñendo en cada árbore os froitos que dan: lixa se é malo, como non axudar, non colaborar, enfadarme…; e algodón se é bo: dicir a verdade, colaborar en casa, rezar… 


VÍDEOS 2º CORESMA-C: Lucas 13, 1-9 “A figueira”)

- Maldición da figueira estéril, película: https://youtu.be/JojCu0UZd-4 
-Lc. 13, 1-9, película: http://youtu.be/nspmcy3ou6Pg 
-Moisés ante as silvas, película: https://youtu.be/lspz4GEPkkY 
-A figueira estéril, película con texto: https://youtu.be/8XMGpjkif4M 
-A figueira, narración: https://youtu.be/X0f2cEL2wUQ&feature=youtu.be 
-A figueira sen froitos, marionetas: https://youtu.be/7JNoYJKzx6I 
-Tempo de esperanza, Verbo Divino-2010, reflexión: https://youtu.be/1AOjrBrd_mc 
-Segundas oportunidades, Verbo Divino 2013, reflexión: https://youtu.be/ABOFgkZY0hI 
-Outra oportunidade, Verbo Divino 2016, reflexión: https://youtu.be/HQ50ei3fw6k 
-Segunda oportunidade, Verbo Divino 2019, reflexión: https://youtu.be/2_MNAK7ZSBo 
-Proceso de conversión, Verbo Divino-2022, reflexión: 
https://youtu.be/PSuHKdxgRSI 
-Alex Navarro Mullet, cousas de Deus: https://www.youtube.com/channel/ucft6btUTuaN3TRF_syJixww/vídeos 
-Explícocho, A figueira, para mozos https://youtu.be/IC4td_iyQJg 
-É tempo de cambiar, canción de Juanes: https://youtu.be/YKqMzQYupYM 
-Canción da figueira seca, Salomé Arricibita: https://youtu.be/kOby1s9LWCI -Convérteme, canción de Salomé Arricibita: https://youtu.be/wj_8bPdDkho -Cousas de Deus, Alex Navarro Mulet sobe a Youtube o Evanxeo do domingo para nenos cada sábado: https://www.youtube.com/channel/ucft6btUTuaN3TRF_syJixww/vídeos 
-Evanxeo en linguaxe de signos: https://youtu.be/x1N7M9dmky4 https://youtu.be/e8Ho3UX3oCE https://youtu.be/C0eg9qC-_zI 

Polos nosos froitos coñecerannos 
E nós debatémonos en elucubracións mil,
intentando definir a mellor maneira de seguirte,
mentres os outros só ven como amamos,
e aprenden da nosa xenerosidade e xustiza.

Queremos ser ao redor, o xesto cálido,
a palabra oportuna, o sorriso acolledor,
a voz que denuncia a inxustiza, a man tendida,
a mirada desculpadora e a persoa amiga.

Porque desexamos parecernos a ti, Señor,
habemos de ser o compañeiro fiel,
o veciño máis atento e xeneroso
o que promove actividades solidarias,
o que anima as festas e acompaña a dor.

O noso froito ha de ser o amor,
traducido en compañía de vidas,
en caricia entrañable, en desculpa misericordiosa.

Fainos amorosos e irmáns, Señor,
axúdanos a ser luz en tempo de escuridade
e sal nun mundo eslamiado, que necesita faísca,
alegría e optimismo vital.
Contigo é posible, Xesús. 

Mari Patxi Ayerra

